**TABLICA KOMENTARA I PRIMJEDBI ZAPRIMLJENIH ELEKTRONSKIM PUTEM NA**

**NACRT HRVATSKOG NACIONALNOG STANDARDA ČIŠĆENJA PROSTORA U KLINIČKIM I BOLNIČKIM ZDRAVSTVENIM USTANOVAMA**

|  |  |  |
| --- | --- | --- |
| **Naziv tijela/osobe koja je dostavilo primjedbu/ prijedlog** | **Primjedba/ prijedlog** | **Obrazloženje primjedbi/ prijedloga koji nisu prihvaćeni** |
| Praonica tepiha – TEPIH  Darko Zošak,  Mlinarska 10, Zagreb | Komentar na prilog 2    Predlažem da se funkcionalne jedinica za sve zdravstvene ustanove unaprijed konkretno definiraju od strane PB MIZ-a po uzoru na Hamburški model, koji koriste sve zemlje zapadne Europe.  Samo na taj način će biti usporediva cijena čišćenja raznih zdravstvenih ustanova, a samim time, potreba i utrošak radnih sati.    Predlažem da popis funkcionalnih jedinica preuzmete iz tablice dokumenta "Priručnik za kalkulaciju usluga čišćenja zdravstvenih ustanova" koji je u privitku.    Komentar na prilog 3    Operativni postupci SOP opisani u ovom prilogu nisu u skladu sa standardnim postupcima pravilima struke.    Opisani operativni postupci nemaju standardne nazive, te nisu opisani na razumljiv i cjelovit način, tako da se iz njih ne može suštinski shvatiti kako treba izvesti proceduru čišćenja.    Naravno da opis operativnih postupaka od strane PB MIZ ne bi trebao biti razrađen do u detalja, jer će to opisati i definirati radne upute koje će izraditi PBI.    Predlažem da opis operativnih postupaka preuzmete iz dokumenta "Priručnik za kalkulaciju usluga čišćenja zdravstvenih ustanova" koji je u privitku. | **NE PRIHVAĆA SE**  U Prilogu 2. u Tablici učestalosti čišćenja/dezinfekcije definirana su područja prema stupnju rizika.  Naime, Pravilnikom o uvjetima i načinu obavljanja mjera za sprječavanje i suzbijanje bolničkih infekcija („Narodne novine“, broj 85/12 i 129/13) nisu kategorizirani odjeli po područjima rizika, jedino je u članku 2. stavku 1. podstavku 7. i 8. definirano da su rizični odjeli oni na kojima se liječe pacijenti s povećanim rizikom od stjecanja i razvoja bolničke infekcije, a to su kirurški pacijenti, imunodeficijentni pacijenti, nedonoščad, novorođenčad i dojenčad, stariji pacijenti, pacijenti s opeklinama, pacijenti u jedinicama intenzivnog liječenja i njege, bolesnici na hemodijalizi te infektološki pacijenti, starije i nemoćne osobe te osobe s invaliditetom i psihičkim bolestima. Radi usklađenosti s predmetnim Pravilnikom ne može se prihvatiti ovaj prijedlog.  **PRIMLJENO NA ZNANJE** |